ஒரு அணி அதிகபட்சமாக, 60 கோடி ரூபாய் வரை தான் வீரர்களின் ஏலத்துக்கு செலவிடலாம் என, நல்லதொரு விதி இருக்கிறது. மைக்கேல் ஹசி, இர்பான் பதான், ராகுல் ஷர்மா, கைல் அப்பாட், ஆன்ட்ரூ டை, பிரதியூஸ் சிங், அன்குஷ் பைன்ஸ், ஏகலைவா திவேதி இவர்களை எல்லாம் ஏலம் எடுத்தது போக, சென்னையின் கையிருப்பு தற்போது, 70 லட்சம் ரூபாய் தான்.அதனாலென்ன? போலீசிடம் தடியடி வாங்கி, மண்டை உடைந்து ரத்தம் வழிந்தாலும், மருத்துவமனைக்கு கூட போகாமல் வரிசையில் நின்று, பல ஆயிரம் ரூபாய் கொடுத்து கவுன்டரில் டிக்கெட் வாங்கத் தான், நம் கோடிக்கணக்கான இந்திய சகோதரர்கள் இப்போது முதலே காசு சேர்த்து வருகிறார்களே... ஆகவே, போட்ட முதலைவிட பலமடங்கு அள்ளிவிடலாம்.